laion/Wikipedia-Exotic huggingface dataset:
Poolaeg

Poolaeg on sportmängu osa, mis kestab poole mänguajast. Poolaegadeks jagatakse mäng näiteks jalgpallis (kestus 45 minutit), korvpallis (20 minutit), käsipallis (30 minutit), Ameerika jalgpallis (30 minutit). Poolaeg võib omakorda koosneda veerandaegadest. Kolmandikaeg
Edward Speleers

Edward John Speleers (hüüdnimega Ed, sündinud 7. aprillil 1988 Chichesteris Lääne-Sussexis) on Suurbritannia näitleja. Ta on tuntud eeskätt filmi "Eragon" peaosatäitjana. Näitlemine huvitas teda juba väiksest peale. Ta osales koolinäidendites "Suveöö unenägu" ja "Peeter Paan". Hiljem sai ta 20th Century Foxilt kutse filmi "Eragon" võtetele.  Edward Speleers – pildid, videod ja helifailid Wikimedia Commonsis Edward Speleers andmekogus IMDb (inglise) Edward Speleersi koduleht
Bentley Continental GT

Bentley Continental GT on Briti autotootja Bentley Motors toodetav luksuslik Gran Turismo. Mudelit esitleti 2003. aastal ja tootmist alustati 2004. aastal, asendades mudelid Bentley Continental R ja Bentley Continental T. Tegu oli esimese mudeliga, mis valmis Volkswagen AG omanduses olles ning esimese Bentley mudeliga, mille juures rakendati masstootmise tehnoloogiaid. Bentley Continental GT jõuallikaks on sama kuueliitrine W12-mootor, mida kasutati ka Audi A8-l ja Volkswagen Phaetonil. Kuna mootorile on lisatud kaks turbokompressorit, on jõuallika võimsus 552 hj (412 kW) ja suurim pöördemoment 650 Nm. Bentley Continental GTC on 2005. aastal esitletud kabriolettversioon Continental GT-st, mis jõudis müügile 2006. aasta sügisel. Auto katus on valmistatud Karmanni poolt Saksamaal Osnabrückis. 1. augustil 2007 esitles Bentley võimsamat, kergemat ja kiiremat versiooni Continental GT-st. Mootori võimsust on suurendatud 603 hobujõuni (449 kW) ja massi vähendatud 35 kg. Selle tulemusena on auto tippkiirus 325 km/h ning kiirendus 0–100 km/h on 4,3 sekundit. Ka auto välimuse juures tehti väikseid muudatusi. 2009. aasta veebruaris esitleti Continental GT Supersportsi. See töötab nii bensiini kui ka bensiini-etanooli seguga (E85). Selle mootoril on 630 hobujõudu ja pöördemoment on 800 Nm. Tippkiirus on 329 km/h, 0–100 kiirendab 3,9 ja 0–160 8,9 sekundiga. Auto avalikustati 2010. aasta Pariisi autonäitusel. Mootorivalikusse lisandus 6,0-liitrise W12 kõrvale ka soodsama hinnaga 4,0-liitrine V8-mootor. Pressiteade kolmanda põlvkonna Continental GT kohta avaldati 29. augustil 2017, mudelit võis oma silmaga näha sama aasta Frankfurdi autonäitusel. Uue mudeli tootmine algas 2018. aastal ning mootorivalikus olid endiselt 4,0-liitrine V8 ja 6,0-liitrine W12-bensiinimootor. Georg Kacher (1. oktoober 2009). "Bentley Continental Supersports (2009) review". "The all-new Bentley Continental GT". 29. august 2017.
ANG

ANG on Angola maakood, mida kasutab Rahvusvaheline Olümpiakomitee. ANG on rahaühiku, Hollandi Antillide kuldna, lühend. ANG on ka lühend nimetusest Air National Guard 'Lennuväe Rahvuskaart', mida kannab osa Ühendriikide Rahvuskaardist.
Skatval

Skatval on maa-asula Norras Trøndelagi maakonnas Stjørdali vallas. 2005. aastal elas seal 784 inimest ja 2013. aastal 949. Raudteepeatus Tettsteders befolkning og areal
Saama-tulevik

Saama-tulevik on eesti keeles tarind, mis moodustatakse verbi saama olevikuvormist ning põhiverbi ma-tegevusnimest. See saab olema aasta tipphetk. Modaalverb saama on siin minetanud oma esialgse 'pääsemise' tähenduse (võrdluseks: Saan peagi koolist tulema) ja teisenenud ainult tulevikku väljendavaks abiverbiks. Kuigi saama-tulevik on oma tähenduselt väga üldine ja lisatähendusteta ning tema kasutamine paistab loomulik, tuleks võimaluse korral eelistada teistsugust, eestipärasemat väljendusviisi. Nii on näiteks parem kasutada verbi olevikuvormi: Mari loeb raamatu läbi. Ma keedan homme suppi. Vajaduse korral kasutatakse tegevuse tulevikule osutamiseks ajamäärusi või tulevikutähendusega verbe hakkama, tulema jms. Teisel korrusel hakkab elama noor õpetaja. Siia tulevad sinised kardinad. Olukordades, mis nõuavad tulevikust ühemõtteliselt rääkimist (nt ajaplaanivastandustes), on saama-tuleviku kasutamine õigustatud. Suur on olnud, on ja saab olema inimese lolluse tragöödia. Kindlasti peaks saama-tuleviku kasutamist vältima aktiivse tegevuse puhul (saab tegema, saab rääkima, saab hoolitsema vms). Saama-tulevik Eesti keele käsiraamat
Samanimeline helistik

Samanimeline helistik on ühesugust toonikat omav helistik. Mažoor (C-duur) või minoor (c-moll). Toonika kolmkõla C-duuris kuula ja c-mollis kuula. Helirida Kvindiring
C-duur

C-duur ehk do-mažoor on C-st üles ehitatud mažoorne helirida. C-duur helirida harmoonilisduuris ehk harmoonilises mažooris c, d, e, f, g, as, h, c C-duur helirida meloodilisduuris ehk meloodilises mažooris c, d, e, f, g, as, b, c Mažoor
Harmo Kallaste

Harmo Kallaste (sündinud 22. veebruaril 1972 Viljandimaal) on eesti muusik ja helirežissöör. Aastatel 1996 ja 2000–2009 oli ta Terminaatori liige, kus mängis klahvpille, suupilli ja laulis tausta. Mänginud veel ansamblites Krimbel, Linnu tee, House of Games, Blacky, Koit Toome bänd, Compromise Blue ning paljudes stuudioprojektides. Alates 1998 töötab helikujundaja ja helirežissöörina. Alates 2017. aastast on õppejõud Tallinna Ülikooli Balti filmi, meedia, kunstide ja kommunikatsiooni instituudiis. Ta on 1997. aasta Eurovisiooni lauluvõistlusel Eestit esindanud laulu "Keelatud maa" muusika autor. Enam kui 90 tema helindatud televisioonisaate ja filmi hulka kuuluvad ka näiteks "Mandariinid", "Seenelkäik", "Vanad ja kobedad saavad jalad alla" jpt. Maarja-Liis Ilus - Keelatud maa (viis) 1997 Harmo Kallaste ja Kiili gümnaasiumi lastekoor - Mu kool ja koolitee (esitaja) 2019
Roland Puusepp

Roland Puusepp (sündinud 11. märtsil 1970 Tartus) on eesti trummar. Ta mängib ansamblites Easy Living, Terminaator ja Pantokraator, lisaks on osalenud asetäitjana veel paljudes bändides Georg Otsa nimeline Tallinna Muusikakool Heino Elleri nimeline Muusikakool Luunja Keskkool Tal on tütar ja poeg.[viide?] "Terminaatori biodiskograafia 2. kaart". Originaali arhiivikoopia seisuga 5. veebruar 2009. Vaadatud 10. märtsil 2009. Otsa kooli õpetajad
Henno Kelp

Henno Kelp (sündinud 18. augustil 1973 Võrumaal Sõmerpalu vallas) on eesti muusik (basskitarrist). Ta on õppinud Friedrich Reinhold Kreutzwaldi nimelises Võru 1. Keskkoolis[viide?], Georg Otsa nimelises Tallinna Muusikakoolis[viide?] ja Eesti Muusika- ja Teatriakadeemias[viide?]. Henno Kelp on mänginud lisaks ansamblile Terminaator ka sellistes projektides nagu Juhan, Heavy Beauty, Pantokraator ning mitme telesaate ansamblis. Henno Kelpi vanem vend on ansambli Hetero basskitarrist Heiki Kelp.[viide?] Eesti Rütmimuusika Hariduse Liidu koduleht
Enar Jääger

Enar Jääger (sündinud 18. novembril 1984 Kohilas) on endine eesti jalgpallur (kaitsja). Jääger sai jalgpalliristsed FC Flora Kehtna jalgpallikoolis. Tema esimeseks treeneriks oli Viktor Mets. 2007. aastal sõlmis Jääger lepingu Norra kõrgliigas (Tippeligaen) mänginud Aalesunds FK-ga, kelle rivistuses mängis kahe ja poole hooaja jooksul 58 liigakohtumises ja lõi ühe värava. Leping aegus 2009 juuni lõpus. Eesti ajakirjandus teatas juulis 2009, et Itaalia teise liiga klubi Ascoli on teinud Jäägrile pakkumise ning pooled sõlmisid samal kuul kolmeaastase töölepingu. Jääger pääses hooaja esimesel poolel väljakule vaid viies liigamängus ja leping otsustati lõpetada 2010. aasta jaanuaris. 2010. aasta märtsis sõlmis Jääger pärast katseid New York Red Bullsi juures kaheaastase lepingu oma endise tööandja Aalesunds FK-ga. Olles vahepeal pool aastat koduklubita, sõlmis ta juulis 2013 lepingu Belgia kõrgliiga klubiga Lierse S.K.. Eesti koondises on ta pidanud 121 kohtumist. Oma koondisedebüüdi tegi Jääger 12. oktoobril 2002 sõpruskohtumises Uus-Meremaaga. 69. minutil vahetas ta välja Marko Kristali. Mäng võideti 3:2. Mängupäeval oli Jääger 17-aastane. EM 2012 valikturniiril oli Jääger Eesti koondise ainuke mängija, kes osales kõigis 12 mängus 90 minutit. Enar Jääger pidas oma lahkumismängu 2022. aasta suvel Soome legendide vastu, kohtumine lõppes soomlaste 0:1 võiduga. Meistriliiga Eesti meister 2003 Tema vend Enver Jääger on endine jalgpallur. Eesti jalgpallikoondislaste loend Norrast lahkunud Jääger otsib uut klubi Sportnet.ee, 3. juuli 2009 Jääger Itaaliasse, Oper Hiina, Novikov Inglismaale? Õhtuleht, 11. juuli 2009 Enar Jääger sõlmis lepingu Itaalia teise liiga klubiga Ohtuleht.ee, 19. juuli 2009 Jääger lõpetas Ascoliga lepingu Soccernet.ee, 31. jaanuar 2010 Red Bullsi pakkumise jätnud Jääger naasis Aalesundi Postimees.ee, 5. märts 2010 Enar Jääger mängib järgmisest hooajast Belgia kõrgliigas![alaline kõdulink] Delfi Sport, 15. juuli 2013 Biograafia ESBL-is
Wembley staadion

Wembley staadion (inglise Wembley Stadium) on staadion Londonis Brenti linnaosas. See on 90 000 istekohaga mahutavuselt teine staadion Euroopas Camp Nou järel. See on kõige kallim kunagi ehitatud staadion. Ehitus läks maksma 750 miljonit naelsterlingit. Praegune staadion asub vana staadioni kohal, mis valmis 1923. aastal ja lammutati 2003. aastal. Uus staadion avati 9. märtsil 2007. Staadionil toimuvad Inglismaa jalgpallikoondise kodumängud. Esimene kodumäng uuel Wembleyl oli Inglismaa-Brasiilia maavõistlus, mis lõppes tulemusega 1:1. Seal korraldatakse ka kontserte. Esimese kontserdi uuel staadionil andis 9. juunil George Michael. Wembley staadion 300 m lai ja 315 m pikk, tribüüni kõrgus on 52 m, kaare kõrgus 133 m. Geograafilised koordinaadid on 51° 33′ 20″ N, 0° 16′ 46″ W. Wembleyst on aastate jooksul kujunenud inglaste jalgpallipühamu, kuid seal on toimunud ka palju muid üritusi. See oli 1948. aasta olümpiamängude peaareen, seal on korraldatud rokk-kontserte ja mängitud rugbyt, poksitud ja sõidetud speedway'd. Wembley ei ole ühegi klubimeeskonna kodustaadion, kuid Inglismaa jalgpallikoondis mängib seal oma kodumängud. Lisaks Wembleyl on mängitud FA Cupi ja League Cupi finaale, erinevaid Euroopa karikamängude finaale ja 1966. aasta MM-i ning 1996. aasta EM-i finaalid. Algne staadion, nii öelda vana Wembley, suleti 2000. aasta lõpus. See lammutati täielikult ja asemele ehitati täiesti uus staadion. Vana Wembley lammutamise otsus tuli seepärast, et seda peeti liiga vanaks ja mittesobivaks tänapäeva nõudmistele vastavaks. Mitmetele korrastustöödele vaatamata olid siiski vana Wembley püsinud samasugusena 1923. aastast. Vana Wembley mahutas 76 000 pealtvaatajat. Juba 1889. aastal plaanis ettevõtte Metropolitan Railway juht Sir Edward Watkin ehitada Wembley maa-alale staadioni, kuid see plaan ei teostunud. Peale Esimest maailmasõda hakkas valitsus mõtlema sellele, et korraldada briti impeeriumi suurt näitust. Näituse toimumise kohaks valiti Wembley ja selleks tarbeks ehitati staadion. Staadioni algne nimi oli The Empire Stadium, kuid hiljem hakati seda kutsuma Wembleyks. Peasissepääsu mõlemale poole ehitati madalad tornid ehk niinimetatud kaksiktornid, millest sai Wembley sümbol. Wembley avati 23. aprillil 1923 ja esimene sündmus oli 1923. aasta FA Cupi finaal Bolton Wanderersi ja West Ham Unitedi vahel, mis lõppes tulemusega 2:0. Wembleyl lõi esimese värava David Jack. Arvatakse, et 200 000 inimest soovis minna mängu vaatama, mis oli ehitatud 125 000 inimese jaoks. Üks politseinik ratsutas enne mängu algust valgel hobusel ümber staadioni ja soovitas inimestel püsida staadioni piiretest eemal. Sellest vahejuhtumist tunnevad inglased nimetatud finaali nime "The White Horse final" ('valge hobuse finaal') all. Vana staadioni viimaseks mänguks jäi MM-i valikmäng Inglismaa ja Saksamaa vahel, mis toimus 7. oktoobril 2000. Pealtvaatajaid oli 80 000. Saksamaa võitis mängu 1:0. Vanal Wembleyl lõi viimase värava Dietmar Hamann. Wembley staadioni koduleht
Brenti linnaosa

Brent on Londoni linnaosa. Läbi linnaosa voolab Brenti jõgi. Alperton Brondesbury Brondesbury Park Church End Dollis Hill Harlesden Kensal Green Kenton Kilburn Kingsbury Neasden Park Royal Preston Manor Queensbury Stonebridge Sudbury Tokyngton Wembley Wembley Park Willesden Willesden Green https://ons.maps.arcgis.com/home/item.html?id=a79de233ad254a6d9f76298e666abb2b http://www.ons.gov.uk/peoplepopulationandcommunity/populationandmigration/populationestimates/datasets/populationestimatesforukenglandandwalesscotlandandnorthernireland http://www.brent.gov.uk/
Meridriimia

Meridriimia ehk meriurgiinea (Urginea maritima) on aspariliste sugukonda kuuluv sibullill, millel on suured süstjad lehed ja väikesed valged õied piklikus õisikus. Peamine levila on Vahemere ranniku liivased mullad. Meridriimia on südameglükosiidide (prostsillaridiin) sisalduse tõttu olnud rahvameditsiinis kasutusel südanttugevdava ja diureetilise ravimtaimena. Drimia maritima (L.) Stearn, taimenimed.ut.ee Fotod
Mitridaatsium

Mitridaatsium (ladina keeles antidotum mithridaticum) oli keskajal vastumürgina kasutatav ravim, mille legendi järgi töötas välja kuningas Mithridates VI. antidotus mithridatica Damocratis electuarium mithridaticum Electuarium Mithridatis mitridat
The Beyoncé Experience Live

"The Beyoncé Experience Live" on Beyoncé Knowlesi DVD. Queen B' Fanfare 1."Crazy in love" / "Crazy" 2."Freakum Dress" 3."Green Light" Band Jam 4."Baby Boy" / "Murder He Wrote" Interlude 5."Beautiful Liar" 6."Naughty Girl" 7."Me, Myself and I" Dangerously In Love Intro/Ballet interlude 8."Dangerously in Love 2 / "He Loves Me" Interlude 9."Flaws And All" Pink Panther Dancers Interlude 10.Destiny's Child Medley: "Independent Women Part I" / "Bootylicious" / "No No No Part 2" / "Bug A Boo" / "Bills, Bills, Bills" / "Cater 2 U" / "Say My Name" / "Jumpin' Jumpin'" / "Soldier" / "Survivor" 11."Speechless" Cell Block Tango Dancers Interlude 12."Ring the Alarm" 13."Suga mama" 14."Upgrade U" 15."'03 Bonnie & Clyde" 16."Check on It" 17."Déjà vu" Get Me Bodied Intro 18.Get Me Bodied" Welcome to Hollywood: Video Intro 19."Dreamgirls (Opening Act II)" 20."Listen" 21."Irreplaceable" Lõpus on laul "Happy Birthday to You", mille Kelly ja Michelle laulavad Beyoncéle.
Sant'Agata Bolognese

Sant'Agata Bolognese on vald (kommuun) Itaalias Emilia Romagna maakonnas città metropolitana di Bolognas. Sant'Agata Bolognese on peamiselt tuntud seetõttu, et seal asub Lamborghini tehas. 2007. aastal elas Sant'Agata Bologneses umbes 6600 inimest. Superficie di Comuni Province e Regioni italiane al 9 ottobre 2011, vaadatud 16.03.2019. https://demo.istat.it/?l=it
Muhhu Alijev

Muhhu Alijev (Муху Гимбатович Алиев; sündinud 6. augustil 1940) on Venemaa poliitik. Ta oli 2006–2010 Dagestani Vabariigi president. Enne seda oli ta Dagestani parlamendi esimees. Muhhu Alijev on rahvuselt avaar. 20. veebruaril 2006 valis parlament ta Vladimir Putini ettepanekul presidendiks, vahetades selles ametis välja Magomedali Magomedovi. Dagestani Vabariigi presidendi koduleht
AFG

AFG on mitmetähenduslik lühend. AFG on Afganistani maakood, mida kasutavad NATO, Rahvusvaheline Olümpiakomitee, FIFA, ITU ja paljud teised rahvusvahelised organisatsioonid. Samuti on see Afganistani mootorsõidukite maatähis. American Financial Group on valdusettevõtte, mille peakorter asub Cincinnati linnas USAs. Allco Finance Group oli suur finantsteenuseid osutav ettevõte Sydneys, mis sattus raskustesse pärast ülemaailmset finantskriisi.
Mari Mark-Hershey

Mari Mark-Hershey (3. jaanuar 1943 Rakvere – 13. oktoober 1972 Ohio) oli eesti poliitik, Eesti Demokraatliku Uniooni liige. Ta oli Aksel Marga tütar. Ameeriklasest abikaasa Roy Hersheyga oli tal tütar Krista, kes ristiti Konrad Veemi poolt. Mari Mark-Hershey surnud. Eesti Päevaleht, 21. oktoober 1972, nr. 81, lk. 2. http://isik.tlulib.ee/index.php?id=3008
Joosua puu

"Joosua puu" (originaalpealkirjaga "Joshua Tree"; uue pealkirjaga "Army of One") on USA film peaosades Dolph Lundgreni, Kristian Alfonso ja George Segaliga. Film esilinastus 19. oktoobril 1993. Wellman Anthony Santee (Lundgren) on endine võidusõitja, kes mõrva eest vangi mõistetud. Mehel õnnestub aga põgeneda, kui politseinikud, kes Santeed ühest vanglast teise transpordivad, üritavad teda tappa. Santee võtab olude sunnil pantvangiks erariietes naispolitseiniku (Alfonso) ning alustab armutut jahti korrumpeerunud seadusesilmale (Segal), kes tegelik süüdlane kuriteos, mille eest Santee trellide taha pisteti. See ei ole aga kerge ülesanne, sest tema mõjuvõimsal vastasel tundub olevat liitlasi kõikjal ning seega vajab Santee oma süütuse tõestamiseks ja kurikaelte paljastamiseks oma kirju sõpruskonna abi. Dolph Lundgren – Wellman Anthony Santee George Segal – Lt. Franklin L. Severence Kristian Alfonso – Rita Marek Geoffrey Lewis – Sheriff Cepeda Beau Starr – Jack 'Rudy' Rudisill Michelle Phillips – Esther Severence Matt Battaglia – Michael Agnos Bert Remsen – Woody Engstrom Michael Paul – Chan Jimmy Shoeshine Khandi Alexander – Maralena Turner Marcus Brown – E. G. Turner Nick Chinlund – Deputy Tomay Ken Foree – Eddie Turner Edward Stone – detektiiv Jordan Rondi Reed – detektiiv Chelsey
Amorfne aine

Amorfne aine on niisugune tahkise esinemisvorm, mis on täiesti isotroopne, s.t füüsikalised omadused ei sõltu suunast selle aine sees. Amorfsus (kreeka keeles amorphos ilma kujuta, vormitu) on tahkete ainete niisugune olek, millel erinevalt kristallilisest olekust puudub korrastatud ja regulaarselt korduv paigutus. Amorfse aine aatomite või molekulide paigutuse korrapära – lähikorrastatus – ilmneb üksnes mikroskoopilisel tasemel, s.t väga väikestes piirkondades (kuni 1 nm ulatuses). Amorfne olek võib olla omane nii lihtsatele ühenditele (näiteks klaas) kui ka kõrgmolekulaarsetele ühenditele (orgaaniline klaas, kummi, kautšuk, vaigud). Tahkeid amorfseid aineid võib vaadelda suure viskoossusega vedelikena. Neil puudub kindel sulamistemperatuur: soojendamisel nad pehmenevad ja lähevad ilma faasisiirdeta üle vedelasse olekusse. ENE 1. köide, 1985
Dateerimine

Dateerimine on aja kindlaks määramine. Dateerimist kasutatakse kivististe, arheoloogiliste leidude jms vanuse määramiseks. Dateerimisel kasutatakse sageli radioaktiivseid isotoopide hulga täpset mõõtmist. Näiteks on üks tuntumaid dateerimismeetodeid radiosüsinikumeetod, mis põhineb süsinik-14 sisalduse määramisel ning võimaldab leida orgaanilise päritoluga süsinikku sisaldavate materjalide vanust. Samas on ka teisi meetodeid nagu näiteks samaariumi-neodüümi meetod, mis põhineb samaariumi isotoobi 147Sm α-lagunemisel neodüümi isotoobiks 143Nd ning mida rakendatakse eelkambriumi vanusega magma- ja moondekivimite dateerimiseks ning magma päritolu hindamiseks. Tuntakse veel paljusid meetodeid, näiteks rehüdratiseerumise dateerimist. kronoloogia
Plahvatus

Plahvatus on energia kiire vabanemise protsess, millega kaasneb ruumala ja/või temperatuuri ülikiire kasv ja aine või tema oleku ülimalt kiire muutumine ning mille käigus tekib tavaliselt lööklaine. Tulenevalt vabaneva energia liigist võib eristada füüsikalisi (kus aine muutub ainult füüsiliselt), keemilisi (kus ülikiires keemilises reaktsioonis eralduvad gaasid ja soojusenergia) ning tuuma- ja termotuumaplahvatusi (kus esimesel juhul eraldub energia raskete aatomituumade lagunemisel kergemateks ja teisel juhul kergemate aatomituumade ühinemisel raskemateks). Füüsikalise plahvatuse näitena võib tuua asteroidi langemise Maale ning vulkaanipursked. Sellised plahvatused tekivad looduslikult. Näiteks plahvatusliku vulkaanipurske võib põhjustada see, kui magmas lahustunud gaasid rõhu langedes sealt vabaneda püüavad. Plahvatuslikkus tekib sellest, et maakera sügavusest ülespoole kerkivas magmas väheneb rõhk oluliselt ja see halvendab gaaside lahustuvust. Eraldunud gaasid hakkavad oma suure mahu tõttu vulkaanilõõris pingeid tekitama. Asi laheneks, kui gaasid saaksid magmast välja murda, kuid suure viskoossuse tõttu on see raskendatud. Seetõttu kaasnevad plahvatuslike vulkaanipursetega eelkõige püroklastiliste kivimite ja vulkaanilise tuha väljapaiskumine. Tegemist ei ole millegi muuga kui magma või kividega, mis on gaaside poolt pihustatud või purustatud ja vulkaanist jõuga välja lennutatud. Üldiselt seostatakse plahvatusi aga hoopis ülikiirete keemiliste reaktsioonidega, mis toimuvad näiteks lõhkeainetes. Sellised plahvatused on tavaliselt tekitanud ülikiire põlemine (oksüdeerumine), millega kaasneb sageli valgussähvatus ja/või pauk. Samas võivad keemilised plahvatused toimuda ka looduslikult. Näiteks eukalüptimetsade metsatulekahjude ajal esineb samuti plahvatusi, kui puude kohal olevad eeterlike õlide pilved süttivad. Kuni universumi arvatav algusesündmus Suur Pauk kõrvale jätta, siis kõige suuremad teadaolevad plahvatused universumis on supernoovad, mis on tähtede plahvatused, ja gammakiirguse pursked, mille olemus on siiani täpselt teadmata. Protuberantsid on Päikesel toimuvad plahvatused ja arvatavasti toimub protuberantse teistelgi tähtedel. Need tekivad Päikese magnetvälja jõujoonte moondumisel, mida põhjustab Päikese plasma kiire pöörlemine. Suurim inimtekkeline plahvatus on seni olnud Tsaar-pommi plahvatus Novaja Zemljal 30. oktoobril 1961. Selle võimsus vastas 100 megatonnile trinitrotolueenile. Plahvatus tekitas 3,5 km läbimõõduga tulekera, mis oli nähtav tuhande kilomeetri kaugusel. Tekkinud seenekujuline pilv kerkis mesosfääri, 64 km kõrgusele, ja plahvatus võinuks inimesel tekitada kolmanda astme põletusi 100 km kaugusel epitsentrist. Kontrollitud plahvatused viiakse läbi lõhketöödel. Keemiline plahvatus Suurimate plahvatuste loend Plahvatuspõlemine
Minu Isa Oli Ausus Ise

Minu Isa Oli Ausus Ise on eesti ansambel. Selle liikmed on Margo Mitt ja Gaute Kivistik, kuid ansambli koosseisus kasutavad nad esinejanimesid Eino Süggu ja Einar Süggu. Ansambel alustas tegutsemist 1990. aastal, kui Margo Mitte ja Gaute Kivistik õppisid Viljandi Kultuurikoolis näitejuhtimist. Ansambel on tuntud eelkõige humoorikate esinemiste poolest Viljandi Pärimusmuusika Festivalil, kus anti kontsert juba festivali debüüdil, 1993. aastal. Seejärel pidas ansambel pausi, kuid jätkas tegutsemist juba järgmisel aastal, kui pillid võeti kätte Q Raadio saate "Rakke raadio" eetris. Ansambel tegutseb tänini. "Mu Isa Oli Ausus Ise" (2001) "Minu Isa Oli Ausus Ise" (2007) Gert Kiiler. Ansambel Minu Isa Oli Ausus Ise ei saa laiali minna Sakala/Postimees, 13. august 2002 Gert Kiiler. Margo Mitt — naljamehes peituv ürgne eestlane Sakala/Postimees, 16. september 2006 Hans Väre, Ardi Truija. Videolugu. Minu Isa Oli Ausus Ise on juba ise pärimus osa Sakala/Postimees, 24. juuli 2015
Michael Johnson

Michael Duane Johnson (sündinud 13. septembril 1967 Dallases) on USA kergejõustiklane. Johnson kuulub IAAFi kuulsuste halli. 1992 Barcelonas olümpiavõitja 4×400 m teatejooksus 2.55,74 1996 Atlantas olümpiavõitja 200 m jooksus 19,32 MR olümpiavõitja 400 m jooksus 43,49 OR 2000 Sydneys olümpiavõitja 400 m jooksus 43,84 diskvalifitseeriti 4×400 m teatejooksus 2.56,35 1991 Tōkyōs maailmameister 200 m jooksus 20,01 1993 Stuttgardis maailmameister 400 m jooksus 43,65 maailmameister 4×400 m teatejooksus 2.54,29 MR 1995 Göteborgis maailmameister 200 m jooksus 19,79 maailmameister 400 m jooksus 43,39 maailmameister 4×400 m teatejooksus 2.57,32 1997 Ateenas maailmameister 400 m jooksus 44,12 1999 Sevillas maailmameister 400 m jooksus 43,18 MR diskvalifitseeriti 4×400 m jooksus 2.56,45 Michael Johnson Rahvusvahelise Kergejõustikuliidu kodulehel (inglise) Michael Johnson USA Kergejõustiku liidu kodulehel Michael Johnson veebisaidil Olympedia (inglise) Michael Johnson baylorbears.com kodulehel
Rukkirahu tuletorn

Rukkirahu tuletorn on tuletorn Lääne maakonnas Rukkirahu väikesaarel. Geograafilised koordinaadid on 58° 54′ 15″ N, 23° 21′ 0″ E. Valge betoonist tuletorni tipus on rõduga ümbritsetud laternaruum. Tuli on pimedal ajal nähtav 5–6 meremiili kaugusele. Tuletorn moodustab Hobulaiu lõuna-tulepaagiga sihi asimuudiga 213,7° ja Rukkirahu tuletorn on sihi ülemine märk. Rukkirahu tuletorn navigatsioonimärkide andmekogus
Annijärv

Annijärv (ka Hanni järv) on järv Võrumaal Antsla vallas. Hanni järv Eesti looduse infosüsteemis
Uibujärv

Uibujärv (ka Uibojärv, Uibo järv, Uibo Mustjärv, Kõrgessaare järv) on järv Põlvamaal Põlva vallas. Uibujärv Eesti looduse infosüsteemis